**LETNI PROGRAM ODPRAVE POSLEDIC NEPOSREDNE ŠKODE NA STVAREH ZARADI OBILNEGA DEŽEVJA S POPLAVAMI IN PLAZOVI OD 14. DO 23. MAJA 2023 za leto 2025**

Vsebina letnega programa:

1. **Uvod**
2. **Pregled izvedenih obnovitvenih del**
3. **Določitev prednostnih nalog v letu 2025**
4. **Identifikacija vsebin, kjer je potrebno program dopolniti**
5. **Določitev prednostnih projektov**
6. **Opredelitev finančnih virov za izvedbo načrtovanih obnov**
7. **Uvod**

Ministrstvo za naravne vire in prostor je pripravilo Program odprave posledic neposredne škode na stvareh zaradi obilnega deževja s poplavami in plazovi od 14. do 23. maja2023, ki ga je potrdila Vlada Republike Slovenije s sklepom št. 35400-13/2024/3 z dne 22. 8. 2024 (v nadaljnjem besedilu: Program).

Ker izvajanje ukrepov odprave posledic naravne nesreče na stvareh traja več proračunskih let, so v Programu določene tudi obvezne vsebine letnih programih ter roki, v katerih jih mora ministrstvo, pristojno za naravne vire, predložiti vladi v sprejem. Z letnim programom odprave posledic nesreče se za posamezno proračunsko leto podrobneje določijo ukrepi odprave posledic naravne nesreče ter višina sredstev, ki je predvidena za njihovo izvedbo. Natančnejša opredelitev dinamike izvajanja posameznih ukrepov se določi z letnimi programi. Letni program se predloži Vladi Republike Slovenije v obravnavo najkasneje do konca meseca maja v posameznem koledarskem letu.

Vsebina letnega programa:

- Pregled izvedenih obnovitvenih del,

- Določitev prednostnih nalog v posameznem letu,

- Identifikacija vsebin, kjer je potrebno program dopolniti,

- Določitev prednostnih projektov,

- Opredelitev finančnih virov za izvedbo načrtovanih obnov.

Izračun ocenjene višine sredstev potrebnih za izvedbo Programa je bil pripravljen na podlagi določb Zakona o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF, 17/14, 163/22 in 18/23 − ZDU-1O, 88/23, 95/23-ZIUOPZP in 117/23 – ZIUOPZP-A; v nadaljnjem besedilu: zakon), ter Uredbe o načinu izračuna višine sredstev za odpravo posledic naravnih nesreč na objektih in stanovanjih ter višine hipotekarnih sredstev za obnovo stanovanj (Uradni list RS, št. 36/05 in 95/10), upoštevajoč ocenjeno višino škode za objekte, kjer predstavlja škoda nezanemarljiv znesek.

Celovitih projektantskih ocenjenih sredstev potrebnih za obnovo objektov v času priprave in sprejemanja programa še ni bilo podanih in investicijska dokumentacija še ni bila pripravljena, kar je temeljna vsebina Letnega programa odprave posledic neposredne škode na stvareh zaradi obilnega deževja s poplavami in plazovi od 14. do 23. maja 2023 s podrobnejšim načrtom izvedbe programa v letu 2025, ki ga je pripravilo Ministrstvo za naravne vire in prostor.

1. **Pregled izvedenih obnovitvenih del**

V obdobju izvajanja programa, ki je bil sprejet 22.8.2024 do konca leta 2024 so se izvajali vsebinski ukrepi predvideni s programom.

Skupna realizacija programa v letu 2024 je bila 1.548.923,79 evra.

V sklopu obnove objektov v lasti oseb javnega prava oziroma občinske infrastrukture in javni objekti ter izvedba geotehničnih ukrepov za zavarovanje stvari se je odprlo sedem projektov. Izvajala se je obnova lokalne infrastrukture (ceste, mostov, sanacija plazov) na petih projektih v skupni višini 1.548.923,79 evra. Pregled realizacije je podan v preglednici 1.

Preglednica 1: Pregled realizacije - občinska infrastruktura ter izvedba geotehničnih ukrepov v letu 2024

|  |  |
| --- | --- |
| **Naslov projekta** | **Realizacija v letu 2024** (v EUR) |
| 2560-24-0153 - Podčetrtek - Plaz Pristava 9c, neurje 14.-23.5.23 | 357.467,44 |
| 2560-24-0157 - Podlehnik - plaz Sedlašek - poplave 14.-23.5.23 | 276.658,34 |
| 2560-24-0202 - Šentjur - plaz Žegar 4 - poplave 14. - 23. maj 23 | 211.679,54 |
| 2560-24-0206 - Kozje - plaz Gubno, poplave 14.-23.5.23 | 464.463,28 |
| 2560-24-0214 - Žetale -Sanacija plazu Medved, poplave 14.-23.5.23 | 238.655,19 |
|  | 1.548.923,79 |

**3. Določitev prednostnih nalog v letu 2025**

V letu 2025 ostajajo prednostne naloge izvajanje vseh ukrepov, ki so predvideni v programu, s ciljem realizacije, ki bo odražala konkretno obnovo objektov, ki jih je potrebno obnoviti zaradi posledic naravne nesreče ali njene ponovitve.

Lokalna infrastruktura in izvedba geotehničnih ukrepov

Ocena stroškov za obnovo obnova objektov v lasti oseb javnega prava oziroma občinski infrastrukturi in javni objekti ter izvedba geotehničnih ukrepov, v danem trenutku (stanje april 2025) pretežno izhaja iz pripravljene projektantske ocene potrebnih sredstev za obnovo oz. iz investicijske dokumentacije, zato se spremeni zbirni pregled načrtovanih stroškov obnove. Pregled objektov za obnovo, z ocenjeno vrednostjo stroška obnove in predvideno dinamiko tudi v letu 2025 na objekte natančno, je podan v preglednici 2.

Preglednica 2: Pregled objektov za obnovo, z ocenjeno vrednostjo obnove

|  |  |  |
| --- | --- | --- |
| **Občina, Naziv objekta** | **ID objekta** | **Ocenjena vrednost obnove** (v EUR) |
| Podčetrtek, Plaz Pristava 9c |v 2025| | 1222690 | 177.643,31 |
| Podlehnik, plaz Sedlašek |v 2025| | 1221899 | 500.088,60 |
| Šentjur, plaz Žegar 4 |v 2025| | 1221889 | 32.978,67 |
| Kozje, plaz Gubno |v 2025| | 1221483 | 347.331,01 |
| Podčetrtek, LC 317 071 Rudnica - Zaborovec | 1222386 | 105.246,37 |
| Sevnica, plaz Zabukovje II.faza | 1220386 | 442.977,33 |
| Dobrna, most preko Dobrnice | 1219948 | 142.665,88 |
| Trnovska vas, plaz Murko | 1221381 | 37.470,64 |
| Trnovska vas, plaz Druzovič | 1221441 | 90.574,04 |
| Žetale, Plaz Širec (LC 240041 Dobrina-Varvasela-Gruškovje) | 1220371 | 323.998,75 |
| Šoštanj, plaz Zavodje | 1220352 | 208.185,24 |
| Šoštanj, Plaz na JP 910 871 - Benk | 1220378 | 660.011,25 |
| Mozirje, plaz Lepa Njiva 41a (JP767040 Ljubija – Ržiše) | 1222211 | 63.281,53 |
| Juršinci, rekonstrukcija JP Hlaponci | 1221912 | 263.774,09 |
| Juršinci, sanacija plazu Senčak | 1221153 | 144.139,22 |
| Benedikt , sanacija plazu Fekonja | 1221263 | 214.260,34 |
| Podčetrtek, plaz proti Guzeju | 1222689 | 49.909,00 |
| Podčetrtek, plazovi Roginska Gorca | 1222299 | 202.808,84 |
| Podčetrtek, Sanacija usadov in cestišča LC 396 291 Žamerk-Banovina | 1222291 | 173.297,46 |
| Podčetrtek, Sanacija plazu in cestišča na LC 181 171 (C683) Ortnice | 1222391 | 78.397,08 |
| Prevalje, cesta na Fari-odsek Hani | 1221748 | 248.018,29 |
| Vransko, plaz na JP 992681 Ločica - Pestotnik - Grabnar | 1221950 | 133.552,16 |
| Zavrč, Plaz na JP983681 Hrastovec-Glažar | 1221095 | 447.186,00 |
| Dobrna, LC 465011 Lovska koča - Jurk | 1219913 | 635.751,70 |
| Juršinci, Plaz Sakušek (stabilizacija plazu JP 655 401) | 1220647 | 136.046,22 |
| Sv. Trojica, Sanacija dela ceste JP703821 in plazu pri Gočova 4 | 1221686 | 99.937,51 |
| Sv. Andraž, Sanacija ceste JP561-051 Hvaletinci -Kocuvan | 1222075 | 64.705,61 |
| Sv. Andraž, JP561071 Kukovec – pod ogradi | 1222082 | 53.440,88 |
| Sv. Andraž, Sanacija ceste JP5610031 Vitomarška ves | 1221977 | 45.199,96 |
| Sv. Andraž, JP703630 Smolinski vrh – Plaz | 1221464 | 69.680,44 |
| Sv. Andraž, LC203232 Košarjak – Muže | 1222073 | 22.483,4**3** |
| Pesnica, plaz na JP 810692 Globoki Klanec - Darnkovec | 1222420 | 221.009,05 |
| Pesnica, usad na LC 310122 Pernica- Dragučova | 1222782 | 195.809,39 |
| Pesnica, plaz na LC 310151 Ročica- Zgornje Hlapje-Zgornji Jakobski Dol | 1447302 | 206.035,48 |
| Pesnica, plazu na JP 810681 Pak-Slatenik-Verbošt-Polička vas, Vukovski Dol 47 | 1221228 | 532.577,70 |
| Pesnica, plaz na JP 810931 Fras - Mulec | 1221228 | 300.273,24 |
| Pesnica, plaz na LC 310071 Vukovski Dol - Polički Vrh | 1222785 | 368.254,52 |
| Vojnik, LC 464031(Jankova-Črešnjice) | 1220488 | 497.000,00 |
| Tabor, Sanacija javne poti JP 992398 loke - Drnolšek | 1221035 | 17.424,89 |
| Laško, Zemeljski plaz pod LC200191 Laško-Šmihel | 1221173 | 89.929,88 |
| Laško, plaz nad JP702741 Petek-Guček in stan. obj. Nejc-Gotar ter plaz pod JP702461 Maček-Mulenca in stan. objektom Sp. Rečica 68 | 1221152 ter 1221161 | 306.593,59 |
| Laško, Sanacija plazu pod JP700981 Laška vas-Razbor-Loke | 1221182 | 120.376,20 |
| Laško, Zemeljski plaz na JP701012 Gozdec-Žlahta-Štarkl | 1221252 | 79.266,01 |
| Slovenj Gradec, Sanacija plazu na GC 112236 (Zg. Kunej-Rožej) | 1221842 | 309.783,81 |
| Šentilj, plaz na LC 392003, Zg. Velka 101 | 1220109 | 352.127,27 |
| Šentilj, plaz pri Štrihovec 73a | 1220314 | 99.919,90 |
| Šentilj, plaz na LC 310112 Zg. Dobrenje - Kresnica, pri Cirknica4 | 1220315 | 109.909,95 |
| Šentilj, plaz pri Šomat 7 | 1220106 | 297.142,30 |
| Šentilj, plaz pri Sladki vrh 42 | 1220105 | 267.882,70 |
| Šentjur, Plaz na JP 896971 - Visoče 7 | 1221887 | 491.900,00 |
| Trnovska vas, JP 560-793 Pelcl, plaz | 1221437 | 495.000,00 |
| Skupaj |  | 11.093.338,44 |
| Od skupnega zneska v letu 2025 predvideno državnih sredstev v višini |  | 5.250.000,00 |

Višina potrebnih sredstev upoštevajoč zmožnostim izvedbe obnova objektov v lasti oseb javnega prava oziroma občinski infrastrukturi in javni objekti ter izvedba geotehničnih ukrepov za leto 2025 znaša 5.250.000,00 evrov.

Za obnovo prioritetnih objektov, za katera se sredstva v letu 2025 ne bodo zagotavljala, se sredstva zagotovijo z prerazporeditvijo sredstev iz drugih postavk oz. se dinamika izvedbe predvidela v letu 2026. V primeru, da višine projektov presegajo zmožnost financiranja, se sledi sorazmernosti dodelitve sredstev med občinami ter prednostnim projektom, kot je opredeljeno v poglavju 5.

Sanacija vodne infrastrukture

Ocena stroškov za obnovo objektov vodne infrastrukture, vodnih in priobalnih zemljiščih, izhaja iz ocenjene škode in stanja na terenu ter prioritet sanacije vodne infrastrukture.

Izhajajoč iz predložene investicijske dokumentacije - dokumentov identifikacije investicijskega projekta, višino potrebnih sredstev, ki za leto 2025 znaša 1.500.000,00 evrov.

Za izvedbo del, ki so potrebna za vzpostavitev vodne infrastrukture v funkcionalno stanje na porečju izhajajo vrednosti iz investicijske dokumentacije, kot so razvidne v preglednici 3.

Preglednica 3: Pregled porečij, za vrednostmi projektov (še v pripravi)

|  |  |
| --- | --- |
| **Porečje** | **Vrednost projekta v 2025** (v EUR) |
| Poplave med 14. in 23. majem 2023 na porečju Drave | 765.304,29 |
| Poplave med 14. in 23. majem 2023 na porečju Mure | 334.481,57 |
| Poplave med 14. in 23. majem 2023 na porečju srednje Save | 400.214,14 |
| Skupaj za leto 2025 | 1.500.000,00 |

Objekti v lasti oseb zasebnega prava, namenjeni bivanju

Namen zakona je zagotovitev bivanja prebivalcem, ki imajo poškodovane domove. Prednostna naloga ostaja dodeljevane sredstev državnega proračuna oz. zagotavljanje sofinanciranja obnove stanovanj in stanovanjskih stavb, ki jih lastniki obnavljajo. Pri obnovah, predvsem celovitejših obnovah, kjer pri obnovi sodeluje oz. se vključuje tudi tehnična pisarna. Višina potrebnih sredstev upoštevajoč zmožnostim izvedbe obnova objektov v lasti oseb zasebnega prava – obnova stanovanj ter izvajanju zakonskih ter upravnih postopkov za dodelitev sredstev za leto 2025, znaša ocenjeno 150.000,00 evrov.

Podpora izvedbi programa

Za izvedbo programa se zagotavlja strokovno tehnična podpora izvedbi ukrepov v pristojnosti Ministrstva za naravne vire in prostor. V okviru ukrepa šifra 2560-25-0056 - Strokovna pomoč upravičencem - poplave 14.5.23 oz. z dolgim nazivom: Strokovno tehnična pomoč upravičencem pri odpravi posledic neurij s poplavami med 14. in 23. majem 2023, se v letu 2025, planira v višini 100.000 evrov.

**4. Identifikacija vsebin, kjer je potrebno program dopolniti**

Izvajanja programa predvideva vsebine, ki jih je potrebno podrobneje identificirati.

Progam se dopolni z vsebinami, ki so potrebne za povezane z operativno izvedbo postopkov dodelitve sredstev upravičencem – osebam zasebnega prava za obnovo objektov namenjenem bivanju. Dodatna vsebina so se nanaša na minimalna višina dodeljenih sredstev.

Minimalna višina dodeljenih sredstev

Da postopek glede na specifično narave investicije ne bi bil nesorazmerno drag v primerjavi z vrednostjo dodeljenih sredstev, je smiselno določiti minimalno višino dodelitve pri najmanj 25 evrov.  
To zagotavlja, da je učinkovitost dodeljevanja in razmerje med koristjo za upravičenca in stroški za izvajalca postopka še smiselno, ter se izognemo situacijam, kjer so stroški izvedbe višji od same dodelitve.

1. **Določitev prednostnih projektov**

Določanje prednostnih projektov temelji na več ključnih merilih, ki zagotavljajo učinkovito, pravočasno in smotrno izvedbo. Pri tem se upoštevajo naslednji dejavniki:

* Nujnost izvedbe – prednost imajo projekti, ki so ključni za varnost, osnovno funkcionalnost in stabilnost infrastrukture ter tisti, katerih izvedba je časovno kritična.
* Stopnja pripravljenosti – prednost imajo projekti, za katere je že pripravljena celovita tehničnain investicijska dokumentacija, vključno z pozitivno recenzijo, saj omogočajo hitrejši začetek izvajanja in nemoteno črpanje sredstev.
* Vpliv na širše okolje – upoštevajo se projekti, ki imajo širši pomen in bistveno vplivajo na lokalno ali državno infrastrukturo, gospodarstvo ter kakovost življenja prebivalcev.
* Izvedljivost v relaciji z razpoložljivimi viri – prednost dobijo projekti, ki so izvedljivi glede na trenutne kapacitete izvajalcev in zagotovljena finančna sredstva.

Z upoštevanjem teh meril se zagotavlja, da se v omejenem časovnem in finančnem okviru izvedejo tisti projekti, ki prinašajo največji doprinos in hitro obnovo infrastrukture ter normalizacijo življenjskih pogojev.

Na podlagi predložene investicijske in tehnične dokumentacije se prednostno obravnava objektov, ki izpolnjujejo določene kriterije iz prvega odstavka, v okviru razpoložljivih virov Pri določitvi prednostnih projektov se zato upošteva predvsem obnova ključne infrastrukture ter izvedba geotehničnih ukrepov za stabilizacijo in zaščito objektov.

Določanje prednostnih projektov pri obnovi vodnogospodarske infrastrukture temelji na strokovni presoji in analizi obravnavane investicijske dokumentacije, pri čemer so se upošteval ključni kriteriji:

* Stopnja poškodovanosti in ogroženosti – prednost imajo objekti, katerih poškodbe predstavljajo neposredno nevarnost za prebivalstvo, premoženje ali okolje,
* Funkcionalna pomembnost infrastrukture – prioriteta se daje objektom, ki zagotavljajo zaščito pred poplavami, stabilnost vodotokov, varnost nasipom ter drugih ključnih vodnogospodarskih sistemov,
* Pripravljenost projektne dokumentacije – prednost imajo projekti z potrjeno tehnično in investicijsko dokumentacijo,
* Razpoložljivost finančnih sredstev in tehničnih kapacitet.

Na podlagi teh kriterijev se zagotavlja učinkovita in ciljno usmerjena sanacija vodnogospodarske infrastrukture, ki prispeva k večji varnosti, odpornosti in trajnosti vodnogospodarske infrastrukture.

Odprtih oz. v postopkih odpiranje so 3 projekti.

Za izvedbo postopkov pri obnovi objekti v lasti oseb zasebnega prava, so bili lastniki objektov, obveščeni o zakonskih možnostih vključujoč predložitev dokazil o izvedeni obnovi, s čimer se zagotavlja preglednost postopka in možnost nadaljnjih zakonskih in upravnih postopkov. Skrajšanj postopek imajo pri obravnavi tisti lastniki, ki so potrdili, da so obnovo zaključili, saj je v teh primerih mogoče hitreje izvesti upravne postopke. Pri nekaterih bol**j** kompleksnih obnovah, kjer so potrebne dodatne tehnične preveritve, postopki potekajo v sodelovanju s tehnično pisarno, ki zagotavlja strokovno podporo pri usklajevanju dokumentacije, tehničnih pregledih in potrjevanju izvedenih del.

1. **Opredelitev finančnih virov za izvedbo načrtovanih obnov**

Z letnim programom odprave posledic nesreče se za posamezno proračunsko leto podrobneje določijo ukrepi odprave posledic naravne nesreče ter višina sredstev, ki je predvidena za njihovo izvedbo.

Iz predloženih vsebin v poglavju 3 izhaja ocenjena višina sredstev po posameznih ukrepih odprave posledic naravne nesreče na stvareh za leto 2025.

V 2025 se zagotavljajo sredstva iz proračunske postavke 241077 - Programi odprave posledic nesreč - naravne nesreče 14. - 23. maj 2023, v višini 6.000.000,00 evrov.

Dodatna sredstva se v letu 2025 se zagotovijo s prerazporedijo sredstev iz proračunske postavke 231335 – Programi odprave posledic naravnih nesreč, v višini 1.000.000,00 evrov za namen obnova lokalne infrastrukture, izvedba geotehničnih ukrepov.

Preglednica 4: Pregled višine državnih sredstev po ukrepih v letu 2025

|  |  |
| --- | --- |
| Ukrep | Višina sredstev državnega proračuna v letu 2025  (v EUR) |
| Obnova lokalne infrastrukture, izvedba geotehničnih ukrepov | 5.250.000 |
| Obnova objektov vodne infrastrukture | 1.500.000 |
| Obnova objektov v lasti oseb zasebnega prava | 150.000 |
| Podpora pri izvedbi programa | 100.000 |
| SKUPAJ | 7.000.000 |

Predloženi letni program predvideva zagotovitev sredstev za leto 2025, predvsem za izvedbo prednostnih projektov.

V preglednici 5 je podan predlog noveliranega pregleda ocene potrebnih sredstev po ukrepih, ki je bil podan v programu oz. predlog rebalansa programa, z ocenjeno višino sredstev za obnovo po ukrepih.

Skupna ocenjenega višina sredstev za obnovo kot navedena v programu, je nižja, spremenjena je tudi dinamika.

Preglednica 5: Noveliran pregled ocene potrebnih sredstev po ukrepih po letih (v EUR)

|  |  |  |  |  |
| --- | --- | --- | --- | --- |
| UKREP | Realizacija programa v letu 2024 | Ocena za leto 2025 | Ocena za leto 2026 | Ocenjena višina sredstev za obnovo skupaj |
| Obnova lokalne infrastrukture, izvedba geotehničnih ukrepov in presežna sredstva | 1.548.924 | 5.250.000 | 2.100.000 | 14.130.492 \* |
| Obnova objektov vodne infrastrukture | 0 | 1.500.000 | 0 | 1.500.000 |
| Obnova objektov v lasti oseb zasebnega prava | 0 | 150.000 | 350.000 | 500.000 |
| Podpora pri izvedbi programa | 0 | 100.000 | 50.000 | 150.000 |
| **SKUPAJ** | **1.548.924** | **7.000.000** | **2.500.000** | **16.280.492** |

Opomba:

\* v znesku upoštevana že dodeljena predplačila iz predhodnega programa v višini 5.231.568,00 evra.

Za obdobje po letu 2025 je podana ocenjena višina državnih sredstev, ki jih bo potrebno planirati oziroma zagotoviti, upoštevajoč ustrezno pripravljeno dokumentacijo za izvedbo obnove.